Document ID: /roh_data/filtered/fineweb-2-filterrobots_roh.jsonl.gz/55679

En il rom da la seria «Il Grischun en 100 onns» da RTR ha «Vita e cretta» fatg dumondas en connex cun l'avegnir da la Baselgia refurmada avant intgin temp. Respundì han Anja Felix, preditganta refurmada che viva a Sagogn, e Michel Müller, president dal Cussegl-baselgia dals refurmads en il chantun Turitg. El sa fatschenta dapi onns cun l'avegnir da la Baselgia refurmada.
Oz examinain nus l'autra gronda baselgia cristiana, la Baselgia catolica. Quai faschain nus cun Marcel Köhle, teolog e pedagog, che abitescha a Glion e lavura sco scolast primar a Sursaissa. El fa ina u l'autra ipotesa ed exprima ses giavischs persunals. Giavischs, co la Baselgia catolica duai sa transfurmar, ed en tge direcziun ch'ella pudess sa mover en l'avegnir.
Er en vista a la digren da commembers e commembras cuntinuanta da la Baselgia catolica saja quai numnadamain impurtant d'adina puspè analisar, metter en dumonda e da dar in sguard en il futur. Da quella ed autras persvasiuns raquinta Marcel Köhle en Vita e cretta.